Downloaded from YTS.MX
Official YIFY movies site: YTS.MX
REJČEL LI 14 GODINA
Da li ste spremni?
Da me vidi na ulici, većina ljudi bi rekla:
"Ona je normalna osoba."
Ali strepnja je uvek tu,
šta ako shvate ko sam ja?
I šta sam radila sa Bling Ringom.
Bling Ring je...
ALEN SALKIN NOVINAR
...medijska senzacija.
"Bling Ring" je naziv filma.
To je prvi veliki zločin na društvenim mrežama.
Bilo je...
EJMI KOFMAN EL-EJ TAJMS
...intrigantno.
Bling Ring je grupa mladih u kasnim adolescentskim godinama.
Rejčel Li, Nik Prugo, Aleksis Najers, Kortni Ejms,
Roj Lopez i Dajana Tamajo.
Zar nije bio još jedan dečko, Ejdžar? -Da, Džoni Ejdžar.
Krajem 2000-ih,
ti klinci su opljačkali gomilu poznatih ličnosti koje su hteli da oponašaju.
Rejčel Bilson, Orlando Blum, Lindsi Lohan,
Paris Hilton, i drugi.
KRISTIN KI ZAMENICA TUŽIOCA OKRUGA LOS ANÐELESA
Najmanje deset kuća.
Od Paris Hilton su ukrali nakit u vrednosti od dva miliona.
Od Orlanda Bluma 500 000 dolara.
Bling Ring je bio rijaliti šou sam po sebi.
Postali su slavni skoro kao te mlade zvezde,
osim jedne članice.
Rejčel Li se držala po strani.
Rejčel nikad nije dala intervju.
Svi su govorili: "Ona je bila vođa.
Predvodnica."
Ali ona o tome nije govorila.
Ne znam šta joj se desilo.
Ona mi je zagonetka.
REJČEL LI
Zdravo svima.
U suštini, postoji holivudska verzija
priče i prava verzija.
Zaista je tako.
Moja verzija se ne poklapa sa holivudskom.
Ali svesna sam koliko je zabavno
za svet da posmatra priču na taj način.
Za mene je to bilo kao oluja.
Kad razmišljam o tome, lako mi je
da sedim ovde i kažem vam da ne bih mogla nikad da provalim u tuđu kuću.
Nikad ne bih mogla da ukradem ništa ni od koga, ne bih nikad nekog povredila.
Ali tada, to nije bilo tako.
Povređivala sam ljude krađom i...
Sve što radimo ima posledice.
Posledica s kojom se ja nosim jeste ta
da je moje ime ukaljano u prošlosti.
Ali ko je do toga doveo? Ja.
Ja sam.
Verovatno nikad niste čuli za Rejčel Li,
da, ali ona odgovara kao vođa Bling Ringa.
Li je idejni vođa nekoliko provala.
Rejčel Li su mnogi opisivali kao modnu ikonu u školi.
Volela je lepu odeću i lepe stvari.
Predstavljana je kao harizmatični vođa, super popularna devojka.
Najbolji prikaz daje njena reakcija prilikom hapšenja.
Navodno joj je rečeno nešto o Lindsi Lohan
i ona se uzrujala zbog toga.
Rejčel Li zastaje i kaže...
Stvarno? Šta je Lindsi rekla?
Bila je opsednuta slavom i želela da bude kao iz filma "Opasne devojke".
Možeš da promeniš život
Ako želiš, promeni odeću
Li i njen advokat su odbili naš zahtev za intervju,
ali Li je rekla jednom našem producentu u sudnici da se ne kaje.
Halo? Ćao, šta ima?
Kod kuće sam.
Juče?
Da, moja mama je sve poverovala.
Znaš o čemu je reč?
Mama je saznala i mnogo se naljutila na mene.
U fazonu: "Zašto mi nisi rekla?"
A ja: "Bože mili..."
Bila sam beba kad su se moji razveli.
Kad sam bila mala, mama se nije vraćala s posla pre 18.30.
Posle škole uvek sam preturala
po maminim stvarima.
Desilo se jednog dana
da sam razgledala sve njene tašne.
I tu je bila jedna akten-tašna.
Zavukla sam ruku i izvadila
svežanj novih stotki.
Bile su nove i sećam se kako sam izvukla tu šuškavu novčanicu.
Samo sam je izvukla.
Mislila sam: "Neće primetiti." To je samo jedna.
To je oduvek bilo unutar mene.
U fazonu: "Čoveče, lukava sam."
Ili: "Ja sam vrhunski manipulator."
Imala sam tu neutoljivu želju da imam što više svega.
Ali to je tada bilo tako.
Kako si, Paris? -Ćao.
Potrošila je 10 000 dolara. -Dvadeset.
Zdravo, Kim.
Da li ti se dopao izbor?
Dvehiljadite su vreme pomame za slavom.
Bri, iza!
Uhvati je.
Pažnja, ljubav, novac.
U prodavnici "Svarovski" uzela sam ovu divnu tašnicu.
Tad je nastala ta nova vrsta TV rijalitija sa slavnim ličnostima,
gde je svako mogao da postane poznat.
Nik Lašej i Džesika Simpson, Kardašijanke, "The Hills".
Ljuta sam. -Zašto?
Znaš zašto. -Zašto?
Znaš šta si uradila. -Šta sam uradila?
Nije trebalo da budeš otkriven niti da imaš neki talenat.
Samo da budeš skandalozan i dobro obučen,
pa ćeš postati poznat.
Paris Hilton i Kim Kardašijan, koje ljudi i dalje optužuju
da ne rade ništa a slavne su,
mislim da se, u suštini, ljudima sviđalo kod njih
to što su one pokazivale svoj život.
Pogledajmo naš frižider.
Ne, nisam ga sredila zbog vas.
Ovakav je stalno.
Slavni izgledaju nedodirljivo...
SARIKA KIM ZAMENICA TUŽIOCA
...ili kao da žive u drugom svetu.
Sad su tu i gajbe na "MTV Cribs".
Ćao, šta ima?
Ja sam taj, Bau Vau,
dobro došli u moju gajbu.
Ja sam Maraja Keri.
Dobro došli u moju gajbu. Uđite.
Ovo je soba za cipele.
Najviše volim visoke tanke štikle.
Frenki nas je pozvao na rođendan u "Le du" večeras.
LE DU KARTA
Sad je zaista lako biti u blizini slavnih.
U "The Hills" prikazuje se klub "Le du".
Sad su mesta kao "Urt kafe",
obična mesta na koja odete na kafu, postala popularna
zbog serija kao što je "Svita", u kojima tu izlaze.
I u tih šest meseci ili godinu dana, to je bilo glavno mesto,
a ljudi su doslovno išli u pohode u "Kitson",
u "Le du", u "Urt kafe".
Bože!
A tu je, naravno, bio i Kalabasas.
DOBRO DOŠLI GRAD KALABASAS
Ja sam odrasla u Kalabasasu.
Kalabasas je na severnoj strani okruga.
Kardašijanovi su se preselili tamo
i tad se pročulo za grad.
Važi za mirno naselje stanovnika više klase
sa dobrim školama i nije poznato,
barem prema našim saznanjima, po velikim kriminalnim aktivnostima.
Ja sam iz Kalabasasa.
Kad odrastate u Kalabasasu,
gledate ljude koji se za svoj 16. rođendan
probude i vide da im je tata dovezao crni BMV 320i.
Mislim da je najgori auto u celom Kalabasasu,
na parkingu, bila džeta.
Rejčel je kretenka.
Vidi je.
Evo auta.
To je BMV.
To je nepristojno!
Zašto?
Rejčel. Znaš šta? -Šta?
Bila sam kod mog druga Meta.
I Leo je bio tamo.
Kada?
Juče. Pitala sam ga: "Poznaješ li Rejčel Li?"
Rekao je: "Da, Rejčel, dosadna je.
Misli da je neka važna." Pitala sam: "Šta?"
Leo?
Da. Leo je to rekao. A ja njemu: "Ne, nije to ta Rejčel."
On će: "Ona što liči na Kineskinju?"
Odgovorila sam: "Da, ta Rejčel."
Kalabasas je pretežno naseljen belcima.
Ako niste beli, onda ste autsajder.
Mnogo sam se stidela što sam Korejka.
Oduševila bih se
kad bi ljudi pitali: "Jesi li polukorejka?"
Volela bih da sam lepa kao Kortni.
Zbog samog izgleda ljudi iz Koreje,
jer sam stalno bila sa ljudima koji nisu Korejci,
ponekad sam mislila, jesam li ja deformisana?
Nikad zapravo nisam znala koliko novca mi imamo.
Ali kroz materijalne stvari mogla sam da vidim da nismo mnogo bogati.
Nismo bili ni siromašni. Srednja klasa.
Ali u poređenju sa kućama mojih drugara, moja je bila najmanja.
Vile koje su njihovi roditelji imali bile su ogromne,
a mame su bile atraktivne, obučene u krpice koje smo mi nosili.
I deca su pratila taj primer.
Ja sam uvek molila:
"Daj mi tu Ðusi kutur tašnu."
Ili: "Mogu li dobiti Tifani ogrlicu?"
Imala sam strah od propuštanja, SOP.
baš gadno.
Želela sam da mi mama uvek kupuje dizajnerske stvari.
Da se osećam bogato.
Kao deo ovog materijalističkog sveta, da se i ja razmećem.
Kad sam pošla u srednju školu, bila sam mala i staromodna,
a videla sam sve te devojčice
koje su izgledale tako kul, bile privlačne i zabavne.
Meni niko nikad nije rekao da sam zgodna i zabavna.
Bila sam frustrirana zbog svoje porodice.
Moja mama je advokat za krivično pravo.
A otac je bio u računovodstvu.
Za moje roditelje su odlazak na fakultet
i dobar uspeh u školi bili izuzetno važni.
To su mi duboko usadili.
"Moraš da ideš na fakultet.
Moraš da polažeš maturu.
Moraš da ideš u Hagvon, što je priprema za maturu."
Meni je to dosadilo.
Nisam htela da budem takva.
Htela sam da budem faca.
Želim da dokažem da se ničega ne plašim.
Spremna sam da probam sve,
naročito droge.
Jednog dana kad mi je bilo 14 godina, bila sam na bazenu
i upoznala sam dečka koji je pružio ruku
i pokazao gomilu pilula.
Neke su bile zanaks, a neke ekstazi.
Rekao je: "Hoćeš jednu?"
Pitala sam: "Šta je ovo?"
Imala je četiri male...
Nazivaju ih "crte".
Rekao je: "Probaj."
Odlomio mi je četvrtinu.
I uzela sam je.
I više nisam marila ni za šta.
Brige više nisu postojale za mene.
Kad sam probala zanaks, to je bio zamajac za mnoge stvari.
Oduzeo mi je osećanja i pošto me nije bilo briga ni za šta,
mogla sam da se ponašam kako sam oduvek želela.
Htela sam da se provodim.
Bila sam osoba u senci koja nije želela da izgleda tako.
Želela sam da izgledam kao vođa.
Ali moja ličnost, moja priroda, više odgovaraju osobi u senci.
U školi, jedna devojčica...
Ona mi je prva ponudila kokain.
"Parlament" cigarete.
Bila je baš kul devojčica.
Želela sam da budem ona. Zaista jesam.
Ona i ja smo otišle u svlačionicu,
videle dva para agsica,
skinule smo naše cipele i obule agsice,
i izašle iz svlačionice.
Onda smo se šetale po kampusu
i bile u fazonu: "Super. Imamo agsice. Baš smo kul."
Iznenada su te dve devojčice počele
da gledaju u nas.
I govorile su: "To su naše agsice."
A mi smo poricale: "Ne, nisu."
Rekla je: "Podigni nogu."
Odbila sam.
Ona opet: "Podigni je." A ja: "Neću."
Rekle su: "Tužićemo vas."
A mi njima: "Cinkaroši."
Pogledala sam đon agsica i bilo je nacrtano srce,
pa sam pomislila: "Sranje. Moram da ga uklonim."
Izgrebala sam ga.
Prozivali su naša imena na razglasu.
"Dođite u kancelariju."
Stvar je u tome što sam uvek imala problem da priznam...
Ako sam se već uplela u laž, vrlo mi je teško...
Teško mi je da to priznam.
Moja drugarica je odmah priznala.
Rekla je: "Žao mi je. Vraćam cipele."
Ali ja sam tvrdoglava i u fazonu: "Ne, to su moje agsice.
Moje su."
Pedagog je rekao: "Drugarica je vratila agsice.
Samo ih vrati."
A ja: "Ne, to su moje agsice."
To je bila velika greška.
Posle toga, izbačena sam iz Kalabasasa i prešla u vanrednu školu.
Išla je u Srednju školu Indijan hils.
Srednja škola iza srednje škole.
Deca iz Kalabasasa su te ismevala zbog toga.
Ako ideš u Indijan hils,
znači da si na korak da odustaneš od školovanja
ili ako imaš smetnje u učenju, ti završiš u Indijan hilsu.
Za mene je to značilo: "Važi, idemo putem pobune."
Kako da mi taj put bude najbolji što može?
Tad je Nik Prugo ušao u priču.
Nik Prugo potiče iz srednje klase
i imao je lepu kuću u lepom kraju.
Nik Prugo je rekao da nema mnogo prijatelja.
Da želi da se uklopi.
Nik i ja smo se upoznali na Majspejsu.
Otvoreno mi je rekao kad smo se upoznali...
IDEN ŠIZL NIKOV DRUG
...da se oseća kao čudak.
Nik je tek otkrivao svoju seksualnost i to ko je.
Zbog toga sam se povezao s njim
jer ni on ni ja nismo bili strejt
i upoznao sam ga s mojim drugovima.
Kako da uradim ovo? -Ne znam. Pitaj nju.
Kako je?
Ali nije nam mnogo pričao o svojoj školi.
Stideo se što je Indijan hils vanredna škola.
Prvi put kad sam videla Nika, on mene nije video.
SŠ INDIJAN HILS
Išla sam na čas i onda...
Nastavnik likovnog je držao otvorena vrata.
A on je bio na tom času.
Pogledala sam unutra i videla sam ga spuštene glave.
Činilo mi se da su mu usta modra.
Sećam se da sam pomislila: "To je čudno."
POTRUDI SE ZA TO ŠTO ŽELIŠ
Kasnije, bila sam na času, i iznenada
vidimo kola hitne pomoći.
Svi su se pitali šta se desilo.
Došli su po novog klinca
jer je bio pijan u školi.
Neka deca su pričala stvarno zlobno
o njegovoj seksualnosti, a da nisu imala pojma.
Pričala su o tome kako se oblači.
U fazonu: "Jesi li video šta je nosio? Izgleda kao..."
Baš su bili grozni.
Bože...
Šutni ga u jaja! Hajde, šutni ga.
Išao je trolom kući, a stanica je bila na putu do moje kuće.
Tako da smo išli zajedno svakog dana posle škole.
Jednog dana sam pitala: "Hoćeš da svratiš
i posle uhvatiš sledeću trolu?"
On je rekao: "Da, može."
Otišli smo u moju sobu, a ja sam uvek mazala nokte na stolu.
Svi moji lakovi su bili tu.
Takođe, volela sam da se potpisujem po stolu.
Počeo je da maže nokte.
Sećam se da sam mislila kako je taj dečko sladak.
Onda smo postali najbolji prijatelji.
Stalno zajedno, na telefonu,
dopisivali se.
Uvek je to bio međuzavisan odnos.
Nik je imao veliki značaj za mene,
pokazao mi je mnogo novih štosova i trikova kako da budem zvezda.
Dobro.
Naučio me je da se šminkam.
Sećam se da mi je iscrtavao obrve
i senkom isticao nos i jagodice.
Ja sam isto njemu pomagala. Rekla bih:
"Kosa ti je super kad je razbarušena,
kad ide na stranu. Da, stavi kapu tako."
Bilo je skroz nevino na početku.
Nevino i slatko.
Osećali smo se kao da smo vrlo posebni ljudi u ovom svetu.
I konačno sam osetila da se uklapam.
Nik je odjednom bio opčinjen Rejčel.
Znali smo da smo Niku mi bili jedini prijatelji.
Nije bilo drugih ljudi. On nije imao život izvan nas.
Onda je počeo da dovodi Rejčel
i naši prijatelji su mislili da ona loše utiče na njega.
Znaš li moje prijatelje...
Počeo je da partija i uzima kokain, da živi opasnim životom.
Devojko, odakle si?
Između Nika i mene je postojala tama.
Neiskazana tama koja je postojala.
Ovo je naš šofer.
Izlazili smo s našim prijateljima.
Mislim da niko nije imao tu mračnu stranu kao mi.
Mislili smo: "Dobro, ako si ti takav i ako sam ja takva, onda to znači
da nismo skroz iščašeni, zar ne?"
Niko od naših prijatelja nije bio hrabar kao mi.
Da radi ono što smo mi radili,
mi bismo obojili pištolj u crno i mahali njime pred ljudima.
Neke baš uvrnute stvari, stvari koje su mogle da nas ubiju.
A mi smo se samo smešili, baš nas briga.
Dobro.
Nije bilo straha.
Prozvali smo se Boni i Klajd.
To nas je baš ložilo jer je postojala
duboka usamljenost koju smo oboje nosili u sebi,
tako da nas je dizalo to što imamo jedno drugo.
Kako sam srećna.
Niko na svetu nema nekog ko bi skočio u vatru za njega.
Naš kriminal je počeo proveravanjem kola.
Na povratku sa žurke, proveravali smo kvake na vratima.
Mnoga vrata su bila otključana.
Pronalazili smo novac ili nešto drugo.
Neki naši prijatelji su govorili: "Hoću i ja to da radim.
Hoću i ja da pođem."
Nekad nisam bila tamo.
Kažu mi: "Proveravamo kola." A ja njima: "Hvala na pozivu."
Nisam osećala SOP.
Onda nam je ponestalo ideja šta bismo radili zajedno.
Počeli smo da iritiramo
jedno drugo jer smo često bili zajedno.
Želeli smo da pređemo na sledeći nivo, da odemo dalje.
Onda smo počeli da proveravamo
poštanske sandučiće, gde je fora
ako je sanduče puno, to znači da vlasnici nisu u gradu.
MAJSPEJS ZDRAVO, IDENE!
IDEM NA JAMAJKU NA DVE NEDELJE.
Uvek sam objavljivao kuda idem na mom Majspejsu.
Nisam mnogo razmišljao o tome.
Mislio sam da je to bezazleno, normalno da se objavljuje na mreži.
Kad sam se vratio u El-Ej s Jamajke,
čuo sam mamu da viče tati
nešto u vezi s nekim novcem.
Moji roditelji su stranci, mnogi ljudi čiji roditelji
nisu rođeni u Americi shvatiće to,
jer u to vreme, oni nisu baš imali poverenja u američke banke.
Oni su držali novac u kutiji ispod kreveta.
Sećam se da me mama gleda
i sva je uznemirena i izbezumljena.
Kaže da nam je neko ukrao mnogo novca.
Bilo je oko 28 000 dolara u gotovini.
Odneli su mamin nakit, nešto odeće
i mene je to strašno pogodilo.
U fazonu: "Neko nam je provalio i odneo toliko para?
Ko je to mogao biti?
I zašto se u našu kuću moglo tako lako ući?"
Došli su nadležni i postavljali pitanja.
Uzeli su otiske prstiju.
Ali nisu imali trag.
Želeo sam da skontam ko je i trudio sam se.
Imao sam u glavi spisak ljudi koji bi to mogli da budu.
Nik je uvek bio prvi ili drugi na spisku.
Nik, javi se.
Ali spustio sam ga na dno spiska zbog razloga
u mom srcu, jer mi je bio prijatelj.
Prvo smo ulazili u nasumice izabrane kuće.
A onda su došle kuće slavnih.
KUĆE SLAVNIH
KUĆE SLAVNIH IZ VAZDUHA - MAPE SLAVNI NA ODMORU
Ne želim da izgleda da nekog krivim
jer je važno za mene da preuzmem odgovornost.
Ali ako ćemo da budemo precizni, bilo je to kad je Nik otkrio
veb-sajt "Celebrity Address Aerial".
Tu se nalaze adrese svih slavnih.
NEKRETNINE SLAVNIH KUĆNE ADRESE SLAVNIH
Rekao je: "Ovo je džekpot."
Pitala sam: "Kako si to pronašao?"
Prva pljačka se odigrala 2008.
Kod Paris Hilton...
Ja sam seksi.
...koja se vraćala sa snimanja "The Simple Life" i bila nadmena
i gledala na ljude svisoka.
Čula sam da se ljudi zezaju u Volmartu.
Zašto? Šta je Volmart? -Ne znam.
Ona je profitirala na svojoj predstavi princeze piskavog glasa. To je seksi.
To je seksi.
Bila je poznata po svojoj odeći,
imala milion i po trenerki Ðusi kutur.
Paris Hilton u agsicama drži Zvončicu.
To je u mojoj glavi kao avatar.
Bio sam fasciniran Paris Hilton.
IDEN HILTON
Iden Hilton je bilo moje ime na Majspejsu.
Imao sam internet sestru Amor Hilton
i mi smo se pretvarali da smo u srodstvu sa Hiltonovima
i pravili smo vlogove za moj Jutjub.
Da, mi smo Hiltonovi.
Ostavite nas na miru. -Ona...
Šta si dobila? -Dijamante.
Zdravo, Paris.
Njen život stil je bio: plaćena sam da budem ono što jesam.
Stalno sam gledao u to i mislio: "Težim
da i ja budem takav."
Prvu su odabrali Paris
jer je ona imala toliko stvari da neće ni primetiti.
Za mene je to bio siguran ulov.
Ako odete u kuću slavne ličnosti,
sigurno ćete videti mnogo kul i lepih stvari.
OKTOBAR 2008.
Ali dok sam prilazila kući Paris Hilton,
mislila sam da će mi srce iskočiti iz grudi.
Nik i ja smo se pitali: "Da li ti srce bije
kao da će iskočiti?
Jer moje to radi.
Dobro, idemo dalje."
Bodrili smo jedno drugo.
Zato što smo imali jedno drugo, mogli smo to.
I kao u vicu: "Idemo na ulazna vrata.
Misliš li da je ključ ispod otirača?"
Našli su ključ ispod otirača.
"Nije moguće! Ključ je ispod otirača."
Tako su ušli.
Kad smo ušli u tu kuću, bilo je kao da si na filmskom setu.
Činilo se nestvarno.
Rekla sam: "Kako je tako savršeno?
Ljudi zaista ovako žive? Kakva raskoš."
Postojao je ogroman strah da se ne vrate kući.
Samo smo hteli da uzmemo šta želimo i bežimo odmah.
Mnogo je bilo stresa i strepnje.
Ali i adrenalina... -Da.
...i uzbuđenja.
Da, dajem sve od sebe da budem iskrena i verna.
Bila sam...
Pre no što je zlodelo počinjeno, kod mene je postojala
zabrinutost, a kad je zlodelo počinjeno, došao je adrenalin.
Kad je zlodelo završeno, bila sam uzbuđena i bistre glave.
Razbudi te skroz i nisi uopšte pospan.
Mnogo mi se dopao taj osećaj.
Odlazili su u kuću Paris Hilton više puta.
Prvih nekoliko puta uzeli su sitnice koje su prošle neopaženo.
Poput odeće, tašne, kokaina ili trave.
Jednom
pronašli smo mnogo kokaina, mnogo, i te noći nismo spavali.
Bili smo budni cele noći i šmrkali.
Sve vreme sam se stondirala zanaksom.
Nisam mogla da preguram dan a da ne uzmem bar četvrtinu.
Tako da sam uvek imala bar jednu tablu uz sebe.
Kako je izgledalo kad ga ne bi uzela?
Svađala bih se sa svima.
Uglavnom sa porodicom.
Zdravo.
Ćao, tata.
Ćao, Šuna. Preslatka si.
Hoćeš da uskočiš, tata?
Ne. -Hoćeš da uđeš?
Tata me je uvek podržavao, bez obzira na sve.
Ali tada ja to nisam cenila.
Na svoju porodicu sam gledala kao na razorenu.
Kad je Rejčel bila mala,
dešavalo se da se šetamo...
DEJVID LI REJČELIN OTAC
...sa njihovom mamom.
Pošto smo razvedeni, šetali smo se zajedno,
ali smo bili na distanci i Rejčel je uvek bila u sredini,
pa bi uzela moju ruku i drugu ruku
dala mami i mi smo šetali zajedno,
ali ponekad bi se izvukla
i uzela moju desnu ruku
i levu ruku moje bivše žene, spojila ih i izvukla se.
Živeo sam sa Rejčelinom mamom tri i po godine.
Ali tokom te tri i po godine,
tri puta sam podnosio zahtev za razvod.
Bio je to sumanut proces, ali konačno se završio.
Odgajao sam Rejčel i njenu sestru sa svojim roditeljima u Sijetlu.
Moja baka je bila oličenje savršene bake.
Uvek je imala osmeh i moja baka je meni idol.
Kad je Rejčel imala osam godina,
ja sam zakazao po pitanju svojih finansija.
Ja sam profesionalni igrač pokera,
profesionalni kockar.
To se ne smatra profesijom,
ali time se bavim i imao sam poteškoće.
Zato sam predao decu
i zamolio njenu mamu da se brine o njima.
Uvek sam ponavljala sebi priču
da me je tata ostavio, da je bio alkoholičar
i da je bio kockar i da me nije voleo.
Nisam shvatala zašto se to meni dešavalo.
Uvek sam osećao krivicu,
prosto nisam imao odgovarajuće finansijske uslove
da živim s njima, pa sam ih predao.
Mislio sam da će odrastati u boljim okolnostima u Kalabasasu.
Činjenice pokazuju da nije bilo tako.
Nije mi se sviđao moj svet.
Ulaskom u kuće slavnih i isprobavanjem njihovih stvari,
mogla sam da živim u njihovom svetu.
Paris Hilton kaže da je uzrujana
zbog provale u njenu spavaću sobu.
Policija kaže da je ukradeno dva miliona dolara u nakitu.
Još slavnih je dodato na spisak žrtava
u nizu velikih provala u El-Eju.
Odrina Patridž, učesnica rijalitija "The Hills".
Bivša zvezda "Okruga Orindž", Rejčel Bilson.
Pratili su kad će mlade zvezde biti kod kuće
a kad ne na osnovu objava na TMZ-u.
Društvene mreže slavnih, gde su oni?
Da li se Paris pojavila u klubu u Dubaiju?
Da li je Odrina otišla u Vegas na otvaranje TAO-a ili slično?
Mislili su: "Ova osoba ide iz grada,
to je šansa za nas da upadnemo u njenu kuću."
Moram im odati priznanje za to.
Pre njih nije postojao slučaj u kom su korišćene društvene mreže.
Iznenađuje to da možete osetiti energiju osobe,
možete osetiti kad je neko kod kuće.
Kad uzmem njihove stvari, odmah se javlja osećaj: "Moćna sam."
I čim bismo izašli iz kuće,
iznenada se javlja ogroman osećaj olakšanja.
Hvala bogu, izvukli smo se. Gotovo je.
I potom smo radili isto.
Tada su već imali više umešanih učesnika.
Tu je bila Kortni Ejms.
Htela sam da se sprijateljim s njom
jer je u školi važila za facu.
Uvek je bila tip devojke
koje sam se plašila, misleći
da nikad neću biti tako kul da budemo drugarice.
Takođe, Dajana Tamajo, koja je bliska sa Rejčel Li.
Ona je mnogo radila i išla u srednju školu,
starala se o braći i porodici, a ja...
Navela sam je na taj put.
Ostali učesnici su se priključili jer su svi bili drugari,
pa su išli u druge provale.
Preko njih su u igru ušla dva muškarca.
To su bili Roj Lopez i Džoni Ejdžar.
Kortni Ejms je bila konobarica u "Sejdžbraš kantini".
Znala je Roja preko posla.
Rekla mu je: "Imam nešto sa strane.
Hoćeš da se priključiš?" Odgovorio je da hoće.
Trebalo je da pomognu oko prodaje stvari
koje su klinci krali iz kuće.
Tako su se Rejčel i Nik povezali s tim drugim ljudima.
Tu je bila i prijateljica prijatelja, Aleksis Najers.
Volela je da izlazi po klubovima.
Radila je kao model.
Družila se sa svojom kvaziprijateljicom Tes Tejlor.
Tes i Aleksis i Nik su se zbližili.
Rejčel se to nije sviđalo.
On je upoznao Aleksis preko mene
jer je Aleksis bila devojka najboljeg druga momka moje drugarice.
Uvek je bila u blizini.
Nik je kliknuo s Aleksis.
Počeli su da se druže odvojeno.
Nisam bila uključena u to
i bila sam baš ljubomorna što je Nik našao novu najbolju drugaricu.
Imala je plave oči i lepu kosu,
slatka je i ja sam se pitala: "Da li sam ja tako lako zamenjiva
kad možeš tako da me ostaviš i izabereš druge devojke
jer misliš da su više kul od mene."
Ali kad smo krali, Nik i ja smo i dalje bili u istom timu.
I dalje smo bili Boni i Klajd, zajedno smo bili u tome.
Kad se grupa povećala, odjednom
više nismo bili samo on i ja i to je značilo veću odgovornost.
Bilo je vrlo opasno.
U tom trenutku pomislila sam: "Ovo ne valja."
Teško je da se razume,
uprkos tome što je opasno i strašno,
zašto si ponavljala sve to iznova i iznova?
Pa...
Stvarno sam volela zanaks.
On je na mene delovao tako da...
Kad sam skroz urađena, sve mi se pomuti.
Ono što smo mi videli, kad je reč o dokazima,
pokazuje da nedelo nije motivisano ili izazvano drogom.
Volimo da nađemo odgovore za ono što ne znamo.
Uvek tražiš valjani razlog.
Nešto mora da je posredi.
Nisu oni krivi.
Problemi u detinjstvu.
Narkomanija zbog mentalne bolesti.
Ali mnogi mladi su odrasli u daleko težim uslovima od ove dece.
Ja sam odrasla u težim uslovima nego oni.
Može se reći: "Potiče iz porodice razvedenih roditelja" ili šta god.
Ne, mislim da je odgovor prost.
Zaista. Oni su želeli stvari koje nisu mogli da priušte
i nisu hteli da se pomuče i zarade ih.
Ne znam.
Krađa može da bude kompulsivno ponašanje,
kao i kod poremećaja u ishrani, reč je o kontroli.
Imali su problema sa drogom i koristili su lekove na recept.
Drugačiji mentalni proces
tu se odvijao, nije bilo prosto: "Želim da imam ono što i Paris Hilton."
To su bila problematična deca.
Nisu se uklapali u prosek.
Rasizam, homofobija, čak i na tom privilegovanom mestu,
bili su čak gori nego bilo gde drugde,
a oni su očajnički želeli da na neki način budu normalni.
Svako je imao drugačiji razlog zašto je to radio.
Za mene je to bilo... Iskreno, kad sam počela da gledam
"Paklene ulice", "Igraj svoju igru",
pomislila sam: "Vrh.
Želim to da budem."
Ne znam zašto.
Ne znam zašto sam tako razmišljala, ali jesam.
Zvezdi filma "Pirati sa Kariba", Orlandu Blumu,
ukradene su dragocenosti.
Provala se desila juče.
OPLJAČKANA KUĆA ORLANDA BLUMA
Lopov je odneo nakit i novac.
Orlando Blum nije bio kod kuće u vreme upada.
Policija kaže da pljačka nije delo profesionalca.
Nije bilo u stilu "Nemoguće misije"
bez otisaka prstiju i slično.
Ali niko nije pomislio: "Možda su to tinejdžeri."
Šta?
Kad su klinci ukrali stvari, neki od njih su počeli
da se razmeću, da oblače te stvari i govore:
"Da, ovo je iz kuće Paris Hilton."
Nije zabavno upasti u kuću Paris Hilton
a da nikome to ne kažeš. "Ja sam bila tamo.
Bila sam dvaput. A ja tri puta."
Bilo je tako neodoljivo da je nadvladalo
njihov nagon za samoodržanjem.
Nosili su ukradene stvari i objavljivali na društvenim mrežama.
Druge stvari su prodavane na plaži Venis.
Nikad nisam ništa prodala.
Mnoge stvari sam poklonila.
Jesam. -Šta je sa onim na plaži Venis?
Šta je tu bilo?
To... Dobro, da, prodavali smo.
Ja sam prodavala. Samo tada.
Da. Mislim da sam ja došla na tu ideju.
Rekla sam: "Idemo na plažu
i raširimo prostirku, pa prodajemo sve po 20 dolara."
Ljudi su nagrnuli i pitali: "Šta je to?
Šta je to?"
Odgovarali smo: "Lažnjak. Original. Uzmi ako želiš."
Sve smo prodali za manje od 15 minuta.
Jednog dana sam dobila poruku.
Pisalo je: "Čoveče, mislim da si ovo ti na TMZ-u."
Snimci nadzorne kamere Odrine Patridž
pušteni su na TMZ-u i svi su mogli da ih vide.
Pozvala sam Nika i rekla: "Bože, idi na TMZ. Sranje, brate.
Ovo ne valja."
Bili smo okruženi pretnjama da će nas neko otkucati.
Razmišljala sam: "Šta da radim?"
I onda sam pozvala tatu.
Znao sam da će biti uhvaćena, pre ili kasnije.
Zato sam želeo da prekine veze s tim prijateljima
selidbom iz El-Eja u Las Vegas.
Otac Rejčel Li je živeo u Las Vegasu i ona je otišla tamo, pobegla je,
ubrzo nakon što je sve počelo da se otkriva.
Tata me je izvukao iz tog kraja, udaljio od tih ljudi.
Rekao mi je da idem na koledž, da počnem novi život.
Da se držim po strani.
Ali jedne večeri
pozvali su me prijatelji.
I rekli: "Hajdemo da krademo." Ja sam bila čak u Las Vegasu,
ali sam rekla: "Tu sam za četiri sata."
Umela sam da manipulišem. Tata i ja smo zajedno duvali.
Imam tu sreću da mogu da pušim travu s tatom.
Zajedno smo duvali
i ja sam namerno smotala baš veliki džoint.
Htela sam da se stondira i onesvesti.
Sećam se da smo blejali
na kauču i gledali korejsku seriju,
i onda sam upalila džoint i pušili smo.
Posle prvog dima, on ga je spustio.
Rekao je: "Dosta mi je." A ja njemu: "Završimo ga."
Odgovorio je: "Mnogo pušiš.
Ne treba toliko da pušiš, samo treba da uživaš.
Uzmi malo i uživaj.
Zašto moraš toliko da se uduvaš?"
Rekla sam tati: "Ja idem u El-Ej.
Idem da se vidim s prijateljima."
On me je pogledao. Neću to zaboraviti.
Oči su mu se iskolačile. Vrlo je teško izvući reakciju iz mog oca.
On ne podiže glas, ali sećam se njegovog tona
i da je vikao: "Ne!"
Igrala sam na kartu
da je poludeo.
Govorila sam: "U redu, čoveče. Tripuješ. Smiri se."
I rekla sam: "Ja idem."
Pokušao sam da je sprečim,
ali nisam znao kako da je ubedim
ili nateram da se predomisli.
Uzela sam stvari, sećam se da sam uzela zanaks i otišla.
Zvuči psihotično.
Ali još sam imala onaj SOP.
23. AVGUST 2009.
Sećam se kako se uparkiravam i Nik je tu.
Ulozi su bili veliki jer su nas već imali na nadzornim snimcima
i tada smo bili na ivici kraja.
Mislim da je deo mene želeo da mi kraj bude u velikom stilu.
Gledate snimak nadzorne kamere
smeštene u kući glumice Lindsi Lohan.
Lohanova je jedna od deset žrtava
provalnika koji su skoro godinu dana
vrebali kuće mladih, slavnih holivudskih imena.
Video-nadzor iz kuće Lindsi Lohan uzbunio je policiju.
Jer se vide sličnosti na snimcima iz Odrinine i Lindsine kuće.
Ali i kad su snimljeni,
to nije bilo dovoljno.
Nosili su kapuljače. Glave su im bile sagnute.
Nik Prugo je sastavio sve delove u mozaik.
Ubrzo nakon prikazivanja snimaka iz kuće Lindsi Lohan,
Nik i ja smo se našli
i ušla sam na suvozačko sedište u njegov auto.
Rekla sam mu:
"Ovo ništa ne valja. Ovo što nam se dešava, ništa ne valja."
Nastavila sam: "Ne znam šta će biti."
Stavila sam ruku na njegovo rame
i rekla: "Ali mnogo te volim.
Nikad te neću izdati."
U roku od 24 sata, videla sam na svim vestima.
Nik Prugo je otišao u policijsku stanicu
i sve priznao i vratio svu tuđu imovinu.
Nik je bio voljan da nam sve kaže.
Dao im je podatke o nedelima
koja su istraživali, ali i o svim drugim.
Vlasti kažu
da su Brajan Ostin Grin, Megan Foks i Ešli Tisdejl takođe oštećeni.
Opisao nam je svaku provalu i ko je bio s njim.
Kortni... Hvala, divna si. -Nema problema.
Nik je vođa. -Da li je Nik predvodio?
Da li znaš? -Nik?
Nisam radila za Nika.
Nisam ništa kriva.
Da li te je Nik uvukao?
Ovo je smejurija.
Nemoj da govoriš.
Tebi nije bio potreban novac.
Jesi li dobro?
Izdao je sve.
Ali ja sam bila uverena da će mene zaštititi.
Bila sam u Las Vegasu u to vreme sa tatom
i bakom.
22. OKTOBAR 2009.
Nik me je pozvao ujutru.
Posle priznanja,
znam da nema smisla da pričam s njim,
ali bili smo najbolji drugovi.
Sećam se, kad sam se javila, da to nije bio onaj naš stari vajb.
Bilo je čudno jer je rekao: "Razmišljao sam o nečemu
i skroz sam zaboravio adresu tvog tate.
Koja beše ulica?"
"Dobro", pomislila sam. I rekla sam mu.
A on meni: "Da, tako je, ta je."
Kazao je: "Onako me zanimalo."
I dodao: "Zovem te kasnije."
Ja sam rekla: "Dobro, ćao. Lep dan ti želim."
Dok sam to izgovarala, samo sam videla crne obrise.
Zatim lupanje na vratima.
Nik me je izdao.
Vrata su treskom otvorena kao da je ušao bombaški vod
i bilo ih je mnogo, tiskali su se u kući.
Prvi koji je ušao, zgrabio je psa i šutnuo ga
i sećam se... Ja nisam nasilna osoba,
zaista nisam.
Ali njega sam udarila.
Rekla sam: "Ne diraj mi psa."
Sve vreme su preturali po kući.
Pregledali su tatine stvari.
Uzeli su 20 000 dolara u gotovini.
Da, to je bio moj novac.
Moj novac od kockanja.
Uzeli su krzneni kaput moje bake jer su mislili da pripada Lindsi Lohan.
Hteli su razgovor s njom.
Rekla sam im da ne zna engleski.
A ona mi je na korejskom rekla:
"Ne sviđaju mi se ovi ljudi. Ništa im ne govori."
Najzad su pronašli pocepanu fotografiju u...
Našli su pocepanu fotku
gole Paris Hilton u kanti u mom kupatilu.
Svi policajci su bili srećni.
U fazonu: "Imamo je.
Imamo potrebne dokaze."
Detektiv mi je rekao:
"Ovo ti je kao igra muzičkih stolica,
pričali smo s tvojim drugovima
i samo si ti ostala bez stolice."
Rejčel Li je uhapšena juče na osnovu poternice iz Kalifornije.
Jedan od njenih saučesnika kaže
da je ona birala mete među slavnima.
Li se suočava sa optužbama za posedovanje ukradene imovine
i za provale u Los Anđelesu.
Tačno. Ima li nešto... To je 12. po redu.
Mislim da su mnoge moje kolege priželjkivale slučaj.
Svi su hteli da preuzmu velike slučajeve, slučajeve iz medija,
koji pokazuju da kancelarija polaže poverenje u vas kao advokata.
Nisam htela da ga uzmem jer je bio haos.
Odlučili su da mi dodele slučaj.
Možete li nam reći nešto o stavu tužilaštva?
Opšti stav je da uvek podržavamo rešavanje predmeta.
Uvek smo otvoreni za...
Znala sam da ću zbog medijske pažnje
biti više pod lupom
javnosti van kancelarije i svojih nadležnih u kancelariji.
Morala sam strogo da vodim računa šta govorim
u vezi sa slučajem i gde govorim.
Ne možemo o tome da govorimo. To je sve.
Prvi korak je uvek stupanje u kontakt sa istražiteljem
i razgovor o istrazi.
Ko je bio nadležni istražitelj?
Bret Gudkin.
POLICAJAC
Gudkin je radio šest godina u holivudskoj stanici policije El-Eja.
Vodio je istragu o Bling Ringu.
Da li je ova ekipa provalnika
birala ove ljude zato što je fascinirana slavom,
to je apsolutno tako...
Bret Gudkin, glavni istražitelj, bio je spreman da priča.
Meni, kao reporteru, nije u interesu da kažem Gudkinu da ućuti.
Samo ti pričaj, druže. Ja to obožavam.
...slavna ličnost...
On je bio nadležni detektiv za celu istragu.
Optužbe su bile na ime kućnih provala
do nedozvoljenog posedovanja vatrenog oružja.
Nisam imala dodira ni sa jednom zvezdom.
Nisam bila upućena.
Nikad se nisam srela sa žrtvama koje imaju lične asistente
i pomoćnike asistenta.
Čekaj, moram da pričam sa žrtvom.
Ne mogu da pričam s njenim asistentom.
Koliko je kontakt sa slavnima deo posla?
Veliki deo.
Mnogo toga sam prepustila istražitelju
koji je imao kontakte sa njima, da identifikuju
ukradenu imovinu itd. I trudila sam se da komunikaciju vodim
što je više moguće preko njega.
Stvarno je morala da se nosi sa mnogo gluposti.
Ali slučaj nije bio loš.
Bio je jak slučaj.
Bilo je mnogo dokaza koje smo pronašli i sakupili.
Na osnovu Nikove izjave, pronašli su plen
u kućama optuženih.
Stvari vredne milione dolara.
Šanel nakit, ogrlice, ešarpe i slično.
Gomila odeće i obuće.
Roleks satovi iz kuće Orlanda Bluma.
Nakit iz kuće Lindsi Lohan.
Tašne "Mark Džejkobs", pištolj iz kuće Brajana Ostina Grina.
Ušli su u kuću Paris Hilton
i ispraznili policu sa nakitom.
Ljudi su bili opsednuti, sudnica u centru El-Eja,
gde su se klinci pojavljivali,
svaki put je bila zatrpana
televizijskim kamerama informativnih kanala
i kanala posvećenih slavnima kao što je TMZ.
Nagodićeš se, Rejčel? -Dajte, ljudi.
Kako je to kad odrukaš?
Sumanuta predstava.
Kortni, pokaži nam tetovažu?
Šta si izabrala?
To je El-Ej. Klinci žele biti poznati.
Žao mi je zbog učinjenog.
PLJAČKE SLAVNIH GOVORI ČLAN BLING RINGA
Priznajem odgovornost za nedela.
Nik Prugo se pojavljivao na vestima.
Mislili smo da te slavne ličnosti imaju sve.
Aleksis Najers je snimala svoj šou.
U sledećoj epizodi "Pretty Wild"...
Žao mi je, Aleksis. Moramo te povući s Modne nedelje El-Eja.
Bila je učesnica rijaliti šoua "Pretty Wild", koji je pratio
život zabavne, neobične porodice u Holivudu.
Probaćemo frekvencijsku mašinu.
Dok su snimale pilot epizodu,
sve je počelo da se obelodanjuje u vestima.
I Aleksis je uhapšena.
Konačno.
Jesi li dobro? Kako si? -Dobro sam.
Tako je šou dobio na popularnosti
i svi su gledali.
Ćao, ljudi. -Ćao, draga.
Bila sam u kupovini.
Postala je poznata skoro koliko i Odrina
ili druge zvezde čije je kuće pljačkala.
Ti i Tesa izgleda imate
život kakav mnogi tinejdžeri priželjkuju da imaju.
A ipak smo normalne i stojimo čvrsto na zemlji.
Nensi Džo Sejls, novinarka "Vaniti fera",
pisala je o slučaju Bling Ring
i objavila je veliki intervju sa Aleksis Najers.
Pod naslovom: "Osumnjičene nose lubutenke."
Bila je i Aleksisina slika u glamuroznom izdanju.
Daj mi časopis.
Kako znaš?
To je broj u kom ste vi.
Čoveče, kako je moćno.
U sceni emisije, one otvaraju časopis
i odjednom liju suze.
Mislila je da sam nosila visoke Lubuten štikle na sudu uz kombinaciju od tvida.
Nisam nosila lubutenke! Imala sam male, braon potpetice, kučko.
Uhvatila se za detalj koji je Nensi Džo Sejls napisala
da je nosila visoke Lubuten štikle na sudu,
a u stvari je imala samo male "bibi" potpetice.
ALEKSIS
Nensi Džo, ovde Aleksis Najers...
Poziva Nensi Džo Sejls preko spikerfona.
Cela porodica sedi oko nje i plače.
I kaže: "Nensi Džo,
zovem te da ti kažem koliko sam razočarana."
Porodica dodaje: "Razočarani smo."
A ona će: "Mama, ćuti! Kad progovoriš, moram sve iz početka!
Nensi Džo, zovem te da ti kažem..."
...kako sam razočarana tvojom pričom.
To je bilo suludo.
Lep život ti želim, zbogom.
Detalje o tome ko je provalio u moju kuću
dobio sam iz članka u "Vaniti feru".
KAŽE DA JE PRODAO ROLEKSE ORLANDA BLUMA DŽONIJU EJDŽARU
Bio je jedan intervju sa Nikom u kom priznaje
da je provalio u kuću prijatelja tokom leta u 2. srednje.
I ja sam odmah znao.
PROVALNICI KOD ZVEZDA
Kad sam pročitao, odlepio sam.
Za mene je to značilo: "Moram nekako da ga sredim.
Ali ne znam kako."
Zvao sam sve kanale
i novinare za koje sam mislio da će objaviti moju priču.
Pisao sam Elen Dedženeris, Džonu Kinjonesu iz "What Would You Do"?
Ali ja nisam bio poznata ličnost.
Mnogo me je nerviralo kad vidim Nikove fotografije
i Bling Ring ekipu na TMZ-u.
Nemam komentar, izvini. -Važi.
Možeš li mi reći ime omiljene glumice?
Anđelina Džoli. -Anđelina Džoli?
Prelepa je. Da. -Ali nije sledeća na spisku, zar ne?
Iskreno, jedva sam poznavala Nika
i nisam znala nikog drugog od umešanih.
Mislim da Aleksis u svesti ljudi
predstavlja grupu jer je bila u "Pretty Wild".
Mislim da su više znali za nju nego za Nika Pruga.
A ona je bila vrlo malo umešana na kraju.
Gđica Najers je optužena
za krivično delo prvostepene kućne provale
u dom Orlanda Bluma.
Da li razumete optužbu?
Da.
Ona nije išla u svaku provalu.
Smatralo se da je ona snosila najmanju krivicu u Bling Ringu.
Ne mogu da govorim u Aleksisino ime jer ona zna šta je radila.
U sporu Narod protiv...
Ona se odmah nagodila i okončala slučaj.
Dobro. Kako se izjašnjava?
Ne osporavam.
Neosporavanje optužnice za sudiju znači priznanje krivice.
Znate da će vas proglasiti krivom?
Da. -Da.
Aleksis je dobila uslovnu kaznu i 180 dana u okružnom zatvoru.
Džoni Ejdžar je takođe odvojen od slučaja jer je njegov slučaj
uključivao prethodne osude.
Slučaj ostalih optuženih i dalje je otvoren.
Molim vas.
Na svakom ročištu, ljudi su mi prilazili i ispitivali me.
Moja mama, koja je advokat, govorila je: "Ništa ne pričaj.
Moraš da shvatiš da ovo može biti
vrlo opasno."
To je bio deo gde sam se konačno promenila.
Moja buntovna strana je nestala.
Postala sam pokorna
i radila sam šta mi se kaže.
Ćutala sam.
Ali to je značilo da ne mogu da se branim.
Nik Prugo je tip stidljivog mladića iz komšiluka.
Tako je bilo dok nije upoznao devojku koja mu je promenila život zauvek.
Svoju najbolju drugaricu, Rejčel Li,
koja je, prema njegovim rečima, vođa Bling Ringa.
U medijima,
ta reč "vođa" stalno se provlačila.
"Vođa Rejčel Li." "Vođa." Ljudi su me zvali predvodnica.
Optuženi koji je odlučio da progovori,
pokrenuo je tu priču.
Kad je reč o akciji,
uvek sam imao Rejčel da me vodi ili pomaže mi.
Kako te je ubeđivala? -Samo bi krenula i ja bih je pratio.
Koliko često ste birali novu metu?
Kad god bi nam nestalo novca ili bi Rejčel poželela novu odeću.
Ja sam bio prestravljen, a Rejčel je obilazila sobe
i pregledala, uzimala odeću za sebe.
"Rejčel je kučka.
Upropastila je život ovom dečku."
Kao da sam prisiljavala ljude da rade to.
A ja sam bila...
Šta?
Šta priča?
Kad se ovo tako zapetljalo?
Kad je ovo...
Kako je ovo izmaklo kontroli?
Što sam ga više gledala, više sam uviđala da ga nisam poznavala.
Na sudu mi je advokatica rekla:
"Gledaj dole, kao da on nije tu."
U kancelariji smo odlučili da slučaj izvedemo pred veliku porotu.
To je značilo da budu dovedeni svedoci.
Trebalo je da se obrati svim asistentima
da dovedu zvezde
kroz zadnji prolaz do sudnice i da one svedoče.
TMZ je sve to pokrivao.
Da li ćeš povratiti nakit? -Paris.
Neću sve.
Kolika kazna? -Stani.
Koliko zatvora?
Deset godina.
Da li si ikad opljačkan?
Nisam. Ali noć je tek pala.
Meni je oduzeta nevinost.
Strašno je kad ti se to desi.
Istovremeno...
Tu je manjak saosećanja zbog njihovog bogatstva.
To su slavne ličnosti.
One se ne osećaju ugodno, bezbedno,
niti imaju privatni život bilo gde van svojih kuća.
I onda kad vam neko uđe u tu kuću, to je takav napad na njihov prostor.
U razgovoru sa žrtvama učvrstila sam uverenje
da je to stvarno zločin
koji je počinjen ovde, da je oduzet bezbedan prostor.
Rejčel Bilson i Lindsi Lohan, mislim, iselile su se iz tih kuća
jer se nisu više osećale sigurno.
Čudno je da ta priča još traje:
"Sami ste to tražili.
Ako ste odlučili da budete slavni, znate u šta ste ušli.
Ako ste bogati i poznati, onda
treba sve da istrpite."
To je nasilno. Nije reč o materijalnim stvarima
i onome što su ukrali, jer to dođe i ode.
Kad mi se desila pljačka, osećao sam se loše zbog svojih roditelja
više nego zbog sebe,
naročito zbog mame.
Tada se mnogo toga promenilo
kod anksioznosti moje mame.
MOJ ROÐENDAN
I oni su me krivili.
Ne do sledeće godine. -Ne...
Stani. -Nisi me snimao.
Prebacivali su mi, da nisam bio na Majspejsu
ili da nisam pokazivao život na Jutjubu,
to se ne bi desilo.
Počeo sam da gutam krivicu
i da je projektujem na sve što sam mogao,
da se pretvaram u ljutu, nepoverljivu osobu.
Razbiću Nika Pruga
ako ga ikad vidim ponovo.
Napravio je toliko sranja. Uništiću ga.
2. DECEMBAR 2009.
Velika porota je podigla optužbu protiv svih.
Kako se g. Prugo izjašnjava?
Nije kriv.
Dajana Tamajo?
Nije kriva, časni sude.
Roj Lopez?
Nije kriv, časni sude. Poriče sve navode.
Hvala.
Kortni Ejms? -Nije kriva.
Nepriznavanje krivice...
Po podizanju tužbi,
premeštena sam iz tog odseka. Prešla sam u drugu jedinicu
i napustila sam slučaj.
Dobila sam slučaj posle velike porote
sa Nikom Prugom, Rejčel Li, Kortni Ejms,
Rojem Lopezom i Dajanom Tamajo.
Slučaj je bio odličan.
Sarika je odlično obavila posao.
Imala je mnogo fizičkih dokaza velike vrednosti.
Trebalo je samo da razvrstamo šta je uzeto
odakle i kad.
To je bilo donekle komplikovano jer se pričalo
da neke stvari ne možemo pronaći u Las Vegasu
jer ih je otac Rejčel Li zakopao u pustinji.
Pitala sam tatu:
"Da želiš da se otarasiš ukradene imovine..."
Zanima me tuđe razmišljanje, samo se raspitujem.
Pitala sam ga: "Šta bi radio da imaš gomilu ukradenih stvari?
Šta bi uradio?"
Odgovorio je: "Zakopao bih ih usred pustinje."
A Nik je to izvrnuo u priču:
"Rejčelin tata je rekao da sve zakopa u pustinji."
To bih opisala
kao glasinu. Nismo mogli da dokažemo.
Ali neke komšije njenog tate su rekle da su ga videle u pustinji.
Nagađalo se da je odlazio tamo
da zakopa tuđu imovinu koja nikad nije pronađena.
Kao roditelj, želeo sam da ne budu uhvaćeni.
Bolje da se otarasi svih stvari, dokaza.
LUKSUZNE STVARI IZ BLING RINGA
Moje ime je citirano u štampi.
Nisam bio povezan
sa sakrivanjem dobara ili slično,
ali sam bio...
Postao sam osoba koja bi mogla da bude ispitana u vezi sa slučajem.
Zato sam digao ruke od svega što sam radio
i nestao.
Ostao sam u Koreji tri godine.
U prvoj nagodbi su mi ponudili 11 godina.
Sećam se kad su mi to rekli u advokatovoj kancelariji,
a moja mama je doživela srčani napad.
Rekla je: "Jedanaest godina. Nemoguće.
Ima samo 18 godina, kako je to moguće?"
U sebi sam mislila: "Ali počinila sam zločin."
Zato što sam odrasla u Kalabasasu
ili zato što je to moj prvi prestup
ja ne treba
da ispaštam zbog toga.
Računala sam godine: "Dobro, 18 plus 11.
Znači da ću još biti mlada kad izađem."
Rekla sam: "U redu."
Moj advokat je rekao: "Ne!
Dobićemo bolju nagodbu."
Rekla sam: "Ako su mi takve karte podeljene, u redu."
Nedelju dve kasnije, advokat me je pozvao.
Rekao je: "Nude ti četiri godine."
Odgovorila sam: "U redu."
25. OKTOBAR 2011.
Ovo je trenutak od kog sam bežala od svoje 14. godine.
Ovo je taj trenutak. Tu je.
Kad me je sudija osudila, osetila sam udarac u grudima
čim je to uradila.
Mislila sam: "Sreća me više ne prati."
Ovo je stvarno veliko sranje.
Znaš šta si uradila.
Znaš da li je to vredno četiri godine.
Mislim da je Rejčel bila pametna. Ne znam.
Bila je... "Neću da se mešam u ovo."
Prihvatila je kaznu. Podnela je to muški i otišla.
Ili kao žena. -Ili kao žena. Eto.
Rebeka An, proglašeni ste krivom za četiri tačke
prvostepene kućne provale.
Kazna od četiri godine u državnom zatvoru za 800 000 dolara.
Još ima mladih iz slučaja Bling Ringa
koji treba da budu osuđeni.
Sofija Kopola odlučuje da ovu fascinantnu priču
pretvori u dugometražni film.
Snimali su u El-Eju.
Pošto sam pisala o tome, pitala sam da posetim snimanje.
Pozvali su me,
pričala sam sa Sofijom Kopolom i pitala:
"Čula sam da plaćate Aleksis Najers
za savetovanje u ovom filmu."
Zanimalo me je to
jer je problematična činjenica
da ona doslovno profitira od svog nedela.
Pitala sam Sofiju Kopolu:
"Kakva je Aleksis i da li je pomogla?"
Rekla je: "Da, pomogla je,
ali od najveće pomoći je Bret Gudkin."
Fascinacija slavom, to je apsolutno to.
Pitala sam: "Policajac iz El-Eja?"
Odgovorila je: "Da, on nam je tehnički savetnik.
Naš konsultant na filmu.
Čak je imao sporednu ulogu, ušao je i stavio lisice
Emi Votson."
Pustite me. -Skloni je.
Povucite se. -Hoću da pričam sa mamom.
Šta radite s mojom ćerkom?
Pozvala sam ga i rekao mi je:
"Čujte, ja samo savetujem u vezi sa procedurom.
Da, pojavio sam se u filmu.
Ali nisam Brus Vilis."
Kazao je da je dobio 5000 ili 6000 dolara. Nije mogao da se seti.
Zvala sam policiju El-Eja.
Pozvala sam tužioca.
Pozvali su me iz "El-Ej tajmsa" i pitali:
"Kako to da vaš detektiv
radi na Bling Ring slučaju Sofije Kopole?"
Nismo imali pojma.
Pozvali smo preko spikerfona detektiva Gudkina
i pitali ga da li je to istina.
Prvo je poricao.
Rekli smo mu da su nas zvali iz "El-Ej tajmsa":
"Da, radim,
ali nisam toliko plaćen. Samo sam..."
Odbrana je sudskim putem zatražila uvid u isplate
produkcijske kuće Sofije Kopole.
Ispostavlja se da je dobio 12 500 dolara
i to nije prijavio policiji El-Eja.
Niti je to prijavio tužilaštvu.
Ne možeš da odeš i radiš na filmu o krivičnim delima
dok je slučaj još otvoren.
To je kao vrtlog slave.
Mladi bez krivičnih dosijea
provaljuju u kuće slavnih.
Moj detektiv želi da postane slavan ili slično.
Kao detektiv,
vi ste osoba koja će dugo biti svedok na suđenju.
Vaša kredibilnost je vrlo važna.
A kad jednom slažete tužilaštvo, kredibilnost nestaje.
Očigledno je da on neće moći da svedoči na suđenju.
Kad sam saznala
šta se dešavalo iza kulisa sa Bretom Gudkinom
i kako je to uticalo na slučaj, bila sam razočarana,
jer kad sam napustila slučaj,
izgledalo je
da sve ide po planu, kako treba.
Svi bi dobili kaznu zatvora u državnom zatvoru,
ali činjenica je da je Bret Gudkin upropastio slučaj. Izvini, Brete.
Morali smo da obavestimo odbranu.
Sudija im je rekao:
"Treba da pošaljete zahvalnicu Bretu Gudkinu
jer je upravo značajno smanjio vaše kazne."
Na kraju, Nik je dobio dve godine državnog zatvora,
a svi ostali uslovnu kaznu.
Izvukli su dužu slamku.
Mislila sam: "Sranje.
Ovo je uvrnuto. Naš sistem je uvrnut."
Kako sam ja vođa kad nikad nisam upoznala Roja?
Kako sam vođa kad se Aleksis i ja nismo družile?
Ne znam. Nemam mnogo saosećanja.
Policija kaže da navodna vođa Rejčel Li
nosi ogrlicu ukradenu od Rejčel Bilson.
Nik Prugo nije bio jedini koji tvrdi
da je sve predvodila Rejčel Li.
Na jednom video-snimku
vidi se kako je Nik sledi.
Ovo je počelo sa Rejčel Li i Nik Prugo ju je pratio.
Nismo bili tamo i nismo sigurni.
Da li je to bila Rejčelina ideja? Ili Nikova?
Zato što se Rejčel klonila svetla reflektora
i nije mogla da pobije tvrdnju da je ona vođa,
priča je ostala.
Kad ljudi čuju: "Rejčel Li", pomisle: "Predvodnica."
Znam. -A to...
Znam. -Nikad nije pobijeno, zar ne?
Da.
Ne verujem u priču da je Rejčel pritiskala Nika da radi nešto.
Shvatam da mu ta priča odgovara.
Ali bio je nezavisna osoba.
Radio je ono što je želeo.
Ako nije hteo, rekao bi: "Nećemo to da radimo."
Mnogi ljudi koji su bili umešani u Bling Ring,
išli su samo jednom.
A Nik i ja smo ponavljali.
Mislim da ako treba označiti vođu,
to smo on i ja
jer smo nas dvoje to najviše radili.
Nas dvoje smo bili
podjednako agresivni i pasivni.
NA PRODAJU
Pre odlaska u zatvor, živela sam sa mamom u stanu,
jer je ona mnogo potrošila
na advokate i suđenje. Živeli smo skromnije.
Tražila sam nešto u svojoj sobi
i izvukla kesicu
punu zanaksa.
Iskreno, čak i danas,
ne znam da li je istina ili laž,
ali uzela sam jedan i ostale prosula u toalet.
Rekla sam sebi: "To je to. Nikad više nećeš kupiti zanaks."
Kad sam otišla u državni zatvor,
stigli smo do stražarske kapije,
gde je bila
tipična scena ulaza u zatvor,
sa bodljikavom žicom na vrhu ograde,
i čuvar me je pogledao i rekao:
"Dobro došla u zatvor."
U to vreme, baka je bila u staračkom domu
jer tati su savetovali da ode u Koreju, i on je otišao,
nije imao ko da se brine o njoj.
Kasno noću, službenica me je odvela u kancelariju
i rekla: "Sedi.
Imam pismo za tebe. Već sam ga pročitala."
Moja baka je umrla
dok je tata bio u Koreji a ja u zatvoru.
Kad se tata vratio za sahranu i došao mi u posetu,
rekao je: "Moja majka je umrla sama zbog tebe."
Rekla sam: "Znam."
Kazao mi je:
"Trebaće mi duže vreme da ti oprostim."
Rekla sam: "Dobro."
Ali i dalje je dolazio u posete, i dalje sam mu bila ćerka.
Kad si bila u zatvoru,
i ja sam ispaštao neku vrstu kazne.
Da.
Nisam znao kako da ti usmerim život,
kao otac, jer si bila previše raspuštena.
Eto, u Las Vegasu, zašto nisi poslušala...
Kad sam rekao ne?
Kad sam vikao: "Ne."
Rekao sam: "Ne!"
Trebalo je da izvučeš poruku iz takvog obraćanja.
Namerno sam je ignorisala.
Nisi imala zadrške, bila si usmerena na sebe...
Da. -...i svog druga.
Da te pitam nešto.
Od one devojke iz Las Vegasa do ove sada, misliš li
da sam napredovala?
Ne znam.
Možda si se fizički prilagodila.
Čini se da ti dobro ide, ali ljubav, sreća...
Moraš da razviješ sopstvene definicije sada.
Trideset dana zatvora za neopreznu vožnju.
Trideset dana zatvora za prvu u nizu vožnji pod uticajem alkohola,
i 30 dana zatvora za drugu u nizu vožnji pod uticajem alkohola.
To je 90 dana zatvora.
Snimak nadzorne kamere iz zlatare
gde je Lindsi navodno ukrala ogrlicu vrednu 2500 dolara.
Zvezda TV rijalitija Aleksis Najers
koja je u zatvoru zbog Bling Ring pljački,
tvrdi da je čula Lindsi kako plače u ćeliji pored.
Slava je često prolazna.
Zvezde. To su samo ljudi,
i oni su srećni i nesrećni kao svi drugi, nekad i više.
Dok sam odrastala, i ja sam očajnički želela da postanem slavna.
Pohađala sam školu u El-Eju
zato što se tad prikazivao "The Hills".
Život ovde je bio san.
Najzad sam mogla da idem na sva mesta o kojima svi pričaju.
Kad sam došla ovde, shvatila sam
da čak i kad ste ovde, postoji stalan osećaj...
Niko nikad nije zadovoljan.
Odrasla sam u El-Eju, ali nisam...
Nisam luda za slavnima.
Mislim, čuj,
kad je Snup Dog snimao spot blizu mene,
da li sam uzela autogram? Naravno.
Ali nisam lovac na autograme.
Ne želim da se slikam sa zvezdom.
Postoje ljudi koje ne zanima
to što su kamere svuda.
Ja nisam jedan od njih.
Želiš da budeš poznat? -Da.
Mene su prvog opljačkali.
Nisam dočekao pravdu, ali saznaće se.
Moja porodica još nije dočekala pravdu.
Vlasti su nas uverile da,
šta god da uradimo, ništa neće biti.
I mi tu ništa ne možemo.
Korveta
Nije.
Korveta
Uvek sam mislio da treba da profitiram od ovoga.
UČIM ROÐAKE DA PLEŠU
Korveta Skače između...
Dolazi u naletima,
jer u to vreme, mislio sam da ako želim da se čuje za mene,
ne želim da budem žrtva.
Ali s druge strane, ishod je mogao da bude povoljan
da sam tako postupao.
Nemam benzin i nemam prijatelje.
Negde marta 2020,
hteo sam da budem viđeniji na društvenim mrežama.
Ali nisam imao mnogo pregleda.
Onda sam se setio da imam sve skrinšotove
Nikovih poruka upućenih meni i sve dokaze objavljene
na mom Fejsbuku ranije,
i da mogu to da sastavim i objavim na Jutjubu
kako bi više ljudi videlo.
Ispričao sam celu priču.
...iz sobe mojih roditelja, ja istrčavam:
"Ko je umro? Šta je bilo?"
Čujem samo: "Gde su pare?"
Ljudi su se primili, pregledi nizali i onda...
Ulazi Iden Hilton.
Iden ima ludu priču na svom kanalu
o Bling Ringu. Pogledajte.
Ovo je ta priča na njegovom kanalu.
Družili su se...
Još više ljudi je doprlo do mene.
To je otvorilo slučaj na drugačiji način,
nisam se tome nadao.
Neću stati dok ne dobijem pravdu.
Ako je ne dobijem, zauvek ću pričati.
Ne gajim više mržnju prema Niku,
nedavno smo razgovarali.
Ne želim da mu život bude uništen.
Nikad ga ne bih pustio u kuću, ali bih možda
izašao s njim, da popričamo oči u oči.
Želeo sam oduvek jedno,
više od toga da se vrati novac ili budu osuđeni,
a to je da mi se Nik i Rejčel izvine.
Ljudi su povređeni.
Ne fizički, već emotivno. A to je čak i gore.
Stresno je razmišljati o prošlosti,
jer je ona tako daleko od ovog gde sam danas.
Uznemirujuće je to. -Šta te uznemirava?
Mislim da sam bila sociopata.
Iskreno, mislim da me nije bilo briga ni za koga i ni za šta.
Prvo čime se ponosim jeste rad u vatrogasnom kampu.
Ima samo 86 zatvorenica iz čitavog okruga
koje rade u Konzervacionom kampu 13 Malibua.
To je združeni program Zatvorske službe Kalifornije
i Vatrogasaca El-Eja,
namenjen rehabilitaciji zatvorenika.
Izabrane smo da radimo sa Vatrogasnom službom El-Eja
i budemo deo zajednice.
Kroz taj kamp, pronašla sam sebe
i bila sam okružena ženama koje su želele da budu bolje,
da promene svoje živote.
Svi u kampu su podržavali jedni druge.
To je bila savršena završnica.
Nedelju dana pre izlaska na uslovnu slobodu,
tradicija u zatvoru je
da predaš svoje stvari onome
ko je brinuo o tebi u zatvoru.
Dala sam sve iz svog ormarića,
razdelila svu hranu prijateljicama, svu kozmetiku za telo i lice.
Poklonila sam sve svoje stvari.
Onda su rekli: "Li, u kancelariju."
To znači da izlaziš.
Kad se to desi, kad neko odlazi,
svi se poređaju kod ograde
i gledaju te kako odlaziš.
Sećam se da su devojke aplaudirale i bile srećne zbog mene.
Vikale su: "Živi najbolje što možeš." "Nemoj da si se vratila ovamo."
"Ako te vidim, razbiću te."
"Mrtva si, Li, ako se budeš vratila ovamo."
Kazala sam: "Bože, prestanite."
Mama i očuh su mi dali balone s natpisom: "Dobro došla kući."
Mama je rekla: "Dođi da vidiš sobu."
Kazala sam: "Slatka je." Bila je prazna.
Samo dušek na podu i moja kutija iz zatvora.
Sećam se osećaja.
Ovo je sve što mi je potrebno. Ne treba mi ništa više.
Zdravo. Dobro došli. -Hvala.
Sviđa mi se boja. -Da.
Lepa je. -Boja senfa.
Pokušala sam da nađem nove prijatelje,
ali imam traumu od prijatelja.
Kad se vratim u vreme kad smo Nik i ja bili prijatelji,
naša veza je bila krhka od prvog dana.
Po mom mišljenju, on je opasan.
Ekstremno je ovo što ću da kažem.
Ali to je moja istina.
Iskreno, ja sam bila njegova žrtva.
Mislim da on...
Bila sam savršena osoba u koju on može
da zarije svoje kandže i...
Postoji scena iz tog filma
koju nikad neću moći da zaboravim.
Sviđa mi se tvoja košulja. -Hvala.
Kad moj lik ulazi u školu,
usporen snimak, i vetar joj nosi kosu.
A Nikov lik govori u pozadini
i kaže...
Voleo sam je kao sestru. To je otežavalo ovu situaciju.
"Voleo sam je kao sestru
i da mogu sve iz početka, nikad je ne bih povredio."
Sećam se kad sam gledala tu scenu,
znala sam da je to poruka za mene od njega.
Ali nikad ga više neću pustiti u svoj život, nikako.
Zar nije dosta?
Izvinite.
Možda tada, kad su svi govorili
za medije, nisam verovala u sebe jer nisam zapravo znala...
Nisam imala svoju priču zaokruženu, i još je nemam.
Mnogo je rupa u mojoj priči.
Misliš da ponekad lažeš
slučajno ili nesvesno? -Da, tako je.
Hvatam samu sebe u laži i to su glupe laži.
Svi članovi ove grupe,
svaka naša istina je istinita
za samog sebe.
Nezakonito je?
Aleksis.
To je trag u vremenu. Tu je zauvek.
Ali sada konačno otkrivam ko sam ja stvarno.
Bar tako mislim.
Prevod titlova: Danijela Pejčić